***3. melléklet:*** *Feladatlap*

|  |  |  |  |
| --- | --- | --- | --- |
|  | **ÁLLÍTÁS** | **IGAZ** **vagy** **HAMIS** | **MEGJEGYZÉS/****ÉRDEKESSÉG** |
| **1.** | A távcső feltalálását követően Galilei volt az első, aki tanulmányozta a Hold felszínét. | **IGAZ** |  |
| **2.** | *(A Hold felszínén szabad szemmel is látható világos és sötét részek vannak.)* A sötét részek hullámzó tengerek. | **HAMIS** | Korábban így gondolták, de ma már tudjuk, hogy a Holdon egy csepp víz sincs. |
| **3.** | A világos területeket Hold-fennsíkoknak nevezzük. | **IGAZ** |  |
| **4.** | A felszínén hegyeket és krátereket tanulmányozhatunk. A sötét területek az úgynevezett Hold-tengerek, amelyek medencéi hatalmas meteoritbombázások eredményei. | **IGAZ** |  |
| **5.** | A legnagyobb holdi hegység az Appenninek. | **IGAZ** |  |
| **6.** | Tippeljétek meg az Appenninek hosszát és magasságát! | **1000 km hosszú és 6 km magas** | A legpontosabban tippelő csapat nyeri ezt a fordulót. |
| **7.** | A Hold-expedíciók eddig még nem tették lehetővé a holdkőzetek vizsgálatát. | **HAMIS** | A Hold-expedícióknak köszönhetően sok holdkőzet került a Földre, amelyet tanulmányoznak a tudósok. |
| **8.** | Tippeljétek meg a holdkőzetek korát! | **Koruk 3,1-4,5 milliárd év** | A legpontosabban tippelő csapat nyeri ezt a fordulót.A Földön ismert legidősebb kőzet 3,8 milliárd éves. |
| **9.** | A Hold légkörében lebegő finomszemcsés anyag az ún. holdpor. | **HAMIS** | A Holdnak nincs önálló légköre. A Hold felszínét borító finomszemcsés, tapadós kőzetliszt az ún. holdpor. |
| **10.** | Mikor alakulhatott ki a Hold? | **Kb. 4,6 milliárd évvel ezelőtt** | A legpontosabban tippelő csapat nyeri ezt a fordulót. |
| **11.** | A mai tudomány legelfogadottabb álláspontja szerint egy Mars méretű égitest csapódott a Földbe, és a kiszakadó anyagból formálódott meg a Hold. | **IGAZ** |  |
| **12.** | A Holdon a felszín alatt alakulhatott ki csak élet. | **HAMIS** | A Hold halott, változatlan világ. Néhol gázkitörések, holdrengések, meteoritok becsapódása formálja felszínét. |
| **13.** | Tippeljétek meg, mennyi a Hold közepes földtávolsága! | **384 392 km (vagy 4/3 fénymásodperc)** | Távolságában 10%-os ingadozás van, földközelben nagyobbnak tűnik. |
| **14.** | A Hold tengelyforgási ideje kétszer gyorsabb, mint a Föld körüli keringésének ideje. | **HAMIS** | Kötött keringésű égitest: a tengely körüli forgásának ideje megegyezik Föld körüli keringésének idejével. Ezért a Hold túlsó oldalát, az ún. „sötét oldalt” a Földről sohasem láthatjuk. |
| **15.** | A Holdnak önálló fénye van. | **HAMIS** | A Hold felszínét a Nap fénye világítja meg. A Holdnak mindig a fele van megvilágítva, fele pedig sötét. |
| **16.** | Tippeljétek meg, hány nap alatt kerülné meg a Hold a Földet, ha a Föld mozdulatlan volna! | **27,3 nap** | Ennyi időbe telik, amíg megtesz egy 360o-os kört (pontosabban ellipszist). |
| **17.** | Két újhold között eltelő időtartamot holdhónapnak nevezzük. | **IGAZ** | Ez 29,5 nap. |
| **18.** | A Föld Hold körüli keringése miatt következnek be a nap- és holdfogyatkozások. | **HAMIS** | A Hold Föld körüli keringése miatt következnek be a nap- és holdfogyatkozások. |
| **19.** | A Holdnak nincsen légköre, így a nappali és éjszakai félteke között nagy hőmérséklet-különbségek adódnak. | **IGAZ** | +118 Celsius-fok, illetve –153 Celsius-fok. |
| **20.** | Neil Armstrong űrhajós volt az első ember, aki a Hold felszínére lépett. | **IGAZ** |  |
| **21.** | Tippeljétek meg, hogy mikor volt az első Holdra szállás! | **1969. július 20.** | 1961-ben J. F. Kennedy amerikai elnök hirdette meg az Apollo-programot. 1969. július 20-án az Apollo-11 leszállóegysége lassan leereszkedett a Nyugalom tengerére. |

Forrás: A Naprendszer holdjai <https://tudasbazis.sulinet.hu/hu/termeszettudomanyok/foldrajz/csillagaszat/bolygok-es-kis-egitestek/a-naprendszer-holdjai> (Utolsó megtekintés: 2022. 08. 11.)